
Αριθ. ΔΙΟΑ/Φ.01/30/2955 (1) 

Καθορισμός προσόντων διορισμού (Προσοντολόγιο/Κλαδολόγιο). 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

' Εχοντας υπόψη τις διατάξεις της παρ. 8 του άρθρου 24 του 
Ν.1586/1986 (ΦΕΚ 37/Α/1986), βαθμολογική διάρθρωση των 
θέσεων του Δημοσίου, νομικών προσώπων δημοσίου δικαίου και των 
Οργανισμών τοπικής αυτοδιοίκησης και άλλες διατάξεις, αποφασίζου¬ 
με: 

Τροποποιούμε την απόφασή μας αριθ. ΔΙ0Δ/ Φ.01/ 23/ 4205/ 
1986 «Καθορισμός προσόντων διορισμού (Προσοντολόγιο/Κλαδολό¬ 
γιο)» (ΦΕΚ 318/Β/1986), στα ακόλουθα σημεία: 

1. Η περίπτωση α της παρ. 1 του άρθρου 4 αντικαθίσταται ως ακο¬ 
λούθως: 

«α) για την ειδικότητα επιστήμης των υπολογιστών (δΟΓΉΥΑΚΕ), 
■πτυχίο ή δίπλωμα επιστήμης των υπολογιστών ή στατιστικής και 
πληροφορικής οικονομικών επιστημών ΑΕΙ της ημεδαπής ή ισότιμο 
αντίστοιχης ειδικότητας, σχολών της αλλοδαπής.» 

2. Το άρθρο 6 αντικαθίσταται ως ακολούθως: 

«Κλάδος ΠΕ Βιβλιοθηκονόμων. 

Προσόν διορισμού στον εισαγωγικό βαθμό ορίζεται πτυχίο ή δί¬ 
πλωμα αρχειονομίας και βιβλιοθηκονομίας ΑΕΙ της ημεδαπής ή ισό¬ 
τιμο, αντίστοιχης ειδικότητας, σχολών της αλλοδαπής. Σε περίπτωση 
που δεν είναι δυνατή η κάλυψη των θέσεων από υποψήφιους με το 
παραπάνω προσόν, πτυχίο ΑΕΙ της ημεδαπής ή ισότιμο σχολής της 
αλλοδαπής και μεταπτυχιακό τίτλο σπουδών βιβλιοθηκονομίας διάρ¬ 
κειας τουλάχιστον ενός ακαδημαϊκού έτους και άριστη γνώση μιας 
ξένης γλώσσας, που ορίζεται με την προκήρυξη πλήρωσης κενών 
θέσεων. Σε περίπτωση που δεν είναι δυνατή η κάλυψη των θέσεων 
από υποψήφιους με τα προσόντα αυτά, πτυχίο ή δίπλωμα ΑΕΙ της 
ημεδαπής ή ισότιμο σχολών της αλλοδαπής, εμπειρία σε θέματα βιβι- 
βλιοθηκονομίας και άριστη γνώση μιας ξένης γλώσσας. Ο τρόπος 
έγγραφης απόδειξης της εμπειρίας και η συγκεκριμένη ξένη γλώσσα 
καθορίζονται με την προκήρυξη πλήρωσης κενών θέσεων». 

3. Η παρ. 1 του άρθρου 25 αντικαθίσταται ως εξής: 

«1. Για κάθε κλάδο ΠΕ και ΤΕ που η ονομασία του είναι ίδια με 
την ονομασία σχολής Α.Ε.Ι. ή Τ.Ε.Ι., περιλαμβάνονται όλες οι ειδικό¬ 
τητες της οικείας σχολής εκτός αν ορίζεται διαφορετικά. Στην περί¬ 
πτωση κλάδου ΠΕ Μηχανικών, περιλαμβάνονται όλες οι ειδικότητες 
Μηχανικών του Εθνικού Μετσοβίου Πολυτεχνείου και των Πολυτεχνι¬ 
κών Σχολών, εκτός αν ορίζεται διαφορετικά. 

2. Για κάθε κλάδο ΔΕ που η ονομασία του είναι ίδια με την ονομασία 
τομέα τεχνικού-επαγγελματικού λυκείου, περιλαμβάνονται όλες οι ειδι- 

κότητες του οικείου τομέα καθώς και αντίστοιχες ή συναφείς ειδικότη¬ 
τες τεχνικών-επαγγελματικών σχολών ή σχολών μαθητείας του ΟΑΕΔ 
και άλλων ισότιμων σχολικών μονάδων, εκτός αν ορίζεται διαφορετικά. 

3. Σε κάθε περίπτωση ο αριθμός των θέσεων κατά ειδικότητα 
καθορίζεται είτε με τους οργανισμούς ή τις αποφάσεις που προβλέπο- 
νται στην παρ. 8 του άρθρου 24 του ν. 1586/1986, είτε με την 
προκήρυξη πλήρωσης κενών θέσεων». 

4. Οι παρ. 2 και 3 του άρθρου 25 αναριθμούνται σε παρ. 4 και 5 
αντίστοιχα. 

5. Προσθέτεται άρθρο ως εξής: 

«Άρθρο 27. 

Ειδικό Επιστημονικό Προσωπικό 

1. Για την πλήρωση θέσεων ειδικού επιστημονικού προσωπικού με 
σχέση εργασίας ιδιωτικού δικαίου απαιτείται πτυχίο ή δίπλωμα Α.Ε.Ι. 
της ημεδαπής ή ισότιμο αλλοδαπής και ειδική επιστημονική εξειδί- 
κευση στο γνωστικό αντικείμενο της οικείας κατά πέρίπτωση ειδικότη¬ 
τας, που αποδεικνύεται με α) αναγνωρισμένο διδακτορικό δίπλωμα ή 
β) μεταπτυχιακό τίτλο σπουδών διάρκειας τουλάχιστον ενός ακαδημαϊ¬ 
κού έτους και εμπειρία τουλάχιστον δύο ετών ή γ) σημαντική εμπειρία 
τουλάχιστον τεσσάρων ετών. 

2. Σε κάθε περίπτωση ο αριθμός των θέσεων κατά ειδικότητα 
ορίζεται είτε με τους οργανισμούς ή με τις αποφάσεις που προβλέπονται 
στην παρ. 8 του άρθρου 24 του ν.1586/1986, είτε με την προκήρυξη 
πλήρωσης κενών θέσεων». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 31 Μαρτίου 1987 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 
-♦- 

Αριθ. Α4α/10607 (2) 

Συμπλήρωση της με αριθμ. Δ4α/12319/30.·10.85 κοινής απόφασης 

περί σύστασης πάγιας προκαταβολής στη «Στέγη Υγειονομικών». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

' Εχοντας υπόψη: 

1. Τις διατάξεις: 

α. Του Ν.Δ. 496/74 «περί Λογιστικού των Νομικών Προσώπων 
Δημοσίου δικαίου, όπως έχει τροποποιηθεί και συμπληρωθεί». 

β. Του άρθρου 16 του Ν. 3796/57 «περί σύστασης Ν.Π.Δ.Δ. με 
την επωνυμία «Στέγη Υγειονομικών». 

γ. Του Π.Δ. 292/85 «περί οργάνωσης και τρόπου λειτουργίας του 
Ιδρύματος «Στέγη Υγειονομικών». 

2. Το απόσπασμα πρακτικών 6/9.4.86 του Διοικητικού Συμβου¬ 
λίου του Ιδρύματος «Στέγη Υγειονομικών». 

3. Τις συνθήκες λειτουργίας του ανωτέρω Ιδρύματος. 

4. Τη Δ4α/12319/30.10.85 κοινή απόφαση των Υπουργών 
Υγείας, Πρόνοιας και Κοιν. Ασφαλίσεων και Οικονομικών, περί σύστα¬ 
σης προκαταβολής στη Στέγη Υγειονομικών, αποφασίζουμε: 

1. Συμπληρώνουμε την ανωτέρω (4) σχετική κοινή απόφαση των 
Υπουργών Υγείας, Πρόνοιας και Κοιν. Ασφαλίσεων και Οικονομικών 
και ορίζουμε και τις με κωδικούς αριθμούς εξόδων 0829, 0859, 
1129, 1381, 1413, 1528, 1549, 1899 πιστώσεις του προϋπολογι¬ 
σμού εξόδων του Ιδρύματος «Στέγη Υγειονομικών», σε βάρος των 
οποίων θα ενεργούνται πληρωμές δαπανών από την πάγια προκατα¬ 
βολή. 

2. Οι πιστώσεις των ΚΑΕ 1129, 1381, 1413, 1528, 1549 και 
1899 θα καλύπτουν δαπάνες και μέχρι του ποσού που δεν απαιτείται 
κατά Νόμο πρόχειρος ή δημόσιος διαγωνισμός. 


3. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Μαρτίου 1987 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 

ΟΙΚΟΝΟΜΙΚΟΝ ΚΑΙ ΚΟΙΝ. ΑΣΦΑΛΙΣΕΩΝ 

ΔΗΜΗΤΡΗΣ ΤΣΟΒΟΛΑΣ ΓΕΩΡ.-ΑΛΕΞ. ΜΑΓΚΑΚΗΣ 
-♦- 

Αριθ. Φ21/οικ. 1819 (3) 

Τροποποίηση του κανονισμού περί εμμίσθων γιατρών του ΙΚΑ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

’ Εχοντας υπόψη: 

1. Τις διατάξεις 

α. του άρθρου 16 του Α.Ν. 1846/51 «περί Κοινωνικών Ασφαλί¬ 
σεων». 

β. Του Ν.Δ. 1204/72. 

2. Την 407/16.10.86 απόφαση του Δ.Σ. του ΙΚΑ. 

3. Το Γ99/390/16.12.86 έγγραφο του ΙΚΑ, αποφασίζουμε: 

Τροποποιούμε την παρ. 3 του άρθρου 12 της Φ21/21/5497/20. 

10.72 (ΦΕΚ 909/31.10.72 τ.Β') κοινής Υπουργικής απόφασης 
«περί εμμίσθων ιατρών του Ι.Κ.Α.» ως εξής: 

«3. Στους απασχολούμενους στο δικό τους εργαστήριο Μικροβιολό¬ 
γους και Ακτινολόγους γιατρούς, μπορεί με απόφαση του Διοικητή να 
χορηγούνται πλέον από την καταβαλλόμενη σ’ αυτούς πρόσθετη απο¬ 
ζημίωση της προηγούμενης παραγράφου, για μεν τους πρώτους και 
τ’ απαιτούμενα πάσης φύσεως αντιδραστήρια για δε τους δεύτερους 
τα αναγκαία ακτινολογικά ΓΙΓΜ8 και φάρμακα ή να αποδίδεται το 
αντίτιμο της προμήθειας αυτών από το γιατρό βάσει τιμολογίου. Εις 
τούς απασχολούμενους στο δικό τους ιατρείο οδοντιάτρους ισχύουν τα 
παραπάνω για τα εξής υλικά: 

Αμάλγαμα, σύνθετες ρητίνες, ενέσεις αναισθητικές, βελόνες μιας 
χρήσης για ΟΑΚΡϋΓΕ, προσωρινό εμφρακτικό υλικό ΟΑΥΙΤ καθώς 
και αποτυπωτικά για τους εκτελούντες οδοντοπροσθετικές εργασίες 
οδοντιάτρους. 

4. Οι διατάξεις της παραπάνω παραγράφου έχουν εφαρμογή και 
για τους διεπόμενους από τις διατάξεις του Ν.1476/84 γιατρούς του 
Ιδρύματος». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Μαρτίου 1987 

Ο ΥΠΟΥΡΓΟΣ 

Γ. Α. ΜΑΓΚΑΚΗΣ 
-♦- 

Αριθ. 204 (4) 

Καθορισμός των κατ’ αποκοπή παγίων χορηγημάτων των Δ/ντων 

Σπουδών των ΣΕΛΜΕ και ΣΕΛΔΕ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

’ Εχοντας υπόψη τις διατάξεις: 

1. Του άρθρου 12 του Α.Ν. 2180/40. 

2. Της παραγρ. 2 του άρθρου 28 του Ν.Δ. 321/69. 

3. Του άρθρου 4 της αριθμ. 194902/69 απόφασης του Υπουργού 
των Οικονομικών (ΦΕΚ 777 Τ.Β'). 

4. Του Ν.1566/85 «Δομή και λειτουργία της πρωτοβάθμιας και 
δευτεροβάθμιας εκπαίδευσης και άλλες διατάξεις». 

5. Του άρθρου 4 του Π.Δ. 459/78 (ΦΕΚ 93 Τ.Α’) και του άρθρου 
1 του Π.Δ. 178/83 «Περί οργανώσεως και λειτουργίας ΣΕΛΜΕ». 

6. Του άρθρου 4 του Π.Δ. 255/79 (ΦΕΚ 71 Τ.Α') και του άρθρου 
1 του Π.Δ. 177/83 «Περί οργανώσεως και λειτουργίας ΣΕΛΔΕ». 

7. Του άρθρου 37 του Νόμου 1143/81 (ΦΕΚ 80 Τ.Α') «Περί 
ειδικής αγωγής, ειδικής επαγγελματικής εκπαιδεύσεως... κ.λπ.». 

8. Την κοινή απόφαση αριθμ. 50/8.1.85 (ΦΕΚ 109/85 τ.Β') 
περί καθορισμού των κατ’ αποκοπή παγίων χορηγημάτων των Δ/ντων 
των ΣΕΛΜΕ και ΣΕΛΔΕ. 

9. Τη 2389/87 (ΦΕΚ 81/Β/87) κοινή απόφαση του Πρωθυπουρ¬ 
γού και Υπουργού Οικονομικών, αποφασίζουμε: 

Καθορίζουμε τα κατ’ αποκοπή πάγια χορηγήματα γραφικής ύλης, 
καθαριότητας και καυσίμων θερμάνσεως των ΚΑΕ 11ΐ4, 1355 και 
1613 του Ειδ. φορέα 19/130 του προϋπολογισμού του ΥΠΕΠβ για 
τη λειτουργία των σχολών· Επιμορφώσεως Λειτουργών Μέσης και 
Δημοτικής Εκπαίδευσης ΣΕΛΜΕ-ΣΕΛΔΕ ως εξής: 

Σε κάθε Δ/ντή Σπουδών ΣΕΛΜΕ-ΣΕΛΔΕ για το διάστημα που 
λειτουργεί η κάθε σχολή μετά από βεβαίωση της αρμόδιας υπηρεσίας 
του ΥΠΕΠΘ. 

α) Κατ’ αποκοπή χορήγημα για γραφική ύλη δρχ. 2500 κάθε μήνα 
και για τους μήνες Ιανουάριο, Φεβρουάριο, Μάρτιο, Απρίλιο, Μάϊο, 
Ιούνιο, Σεπτέμβριο, Οκτώβριο, Νοέμβριο, Δεκέμβριο έτους 1987. 

β) Κατ’ αποκοπή χορήγημα για καθαριότητα δρχ. 6.650 κάθε 
μήνα και για τους μήνες Ιανουάριο, Φεβρουάριο, Μάρτιο, Απρίλιο, 
Μάϊο, Ιούνιο, Σεπτέμβριο, Οκτώβριο, Νοέμβριο, Δεκέμβρη έτους 
1987. 

γ) Κατ’ αποκοπή χορήγημα καυσίμων θερμάνσεως δρχ. 8.300 
κάθε μήνα και για τους μήνες Ιανουάριο, Φεβρουάριο, Μάρτιο, Νοέμ¬ 
βριο, Δεκέμβριο έτους 1987. 

Η δαπάνη για τις ΣΕΛΜΕ-ΣΕΛΔΕ βαρύνει τις πιστώσεις του ειδι¬ 
κού φορέα 19-130 του Π.I. προϋπολογισμού του ΥΠΕΠΘ. 

Εάν οι ανωτέρω Διευθυντές λείπουν ή απουσιάζουν τα χορηγήματα 
αυτά καταβάλλονται στους νόμιμους αναπληρωτές τους. 

Η ισχύς της απόφασης αυτής αρχίζει από 1.1.87. ’ 

Η παρούσα να δημοσιευθεί στην εφημερίδα της Κυβερνήσεως. 

Αθήνα, 13 Μαρτίου 1987 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΑΝΤΩΝΗΣ ΤΡΙΤΣΗΣ 

4 - 

Αριθ. Δ4/208 (5) 

Τροποποίηση απόφασης υπηρεσιακού Συμβουλίου της ΣΕΛΕΤΕ. 

Ο ΥΠΟΥΡΓΟΣ 

ΕΘΙΜΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

' Εχοντας υπόψη: 

1) Τις διατάξεις του Ν.Δ.581/70. 

2) Τις διατάξεις του Ν.Δ.789/70. 

3) Τη ΣΤ5/14/24.6.82 (ΦΕΚ 435 Α) κοινή απόφαση υπουργών 
Προεδρίας της Κυβερνήσεως και Εθνικής Παιδείας και Θρησκευμά¬ 
των. 

4) Την απόφαση αριθμ. Ε2/251/10.1.1985. 

5) Το έγγραφο αριθμ. Δ 6761/15.12.86 της ΣΕΛΕΤΕ, αποφασί¬ 
ζουμε: 

Τροποποιούντες, την ^απόφαση Ε2/251/10.1.1985 ορίζουμε^ τον 
Ταροφαλάκη Ιωάννη επίκουρο καθηγητή ΤΕΙ Πειραιά ως τακτικό 
μέλος του Υπηρεσιακού Συμβουλίου της ΣΕΛΕΤΕ σε αντικατάσταση 
του Θεοδοσίου Παπαθεοδοσίου. 

Η απόφαση αυτή να δημοσιευτεί στην Εφημερίδα της Κυβερνή- 
■' σεως. 

Αθήνα, 27 Μαρτίου 1987 


Αριθ. Η/1933 (6) 

Σύσταση προσωρινών θέσεων με σχέση εργασίας ιδιωτικού δικαίου 
αόριστου χρόνου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

' Εχοντας υπόψη: 

1. Τις διατάξεις των άρθρων 5 και 6 του Ν. 1476/84 «Διορισμός 

σε μόνιμες θέσεις'του προσωπικού με σχέση εργασίας ιδιωτικού δικαίου 
του Δημοσίου, των Ν.Π.Δ.Δ. των ΟΤΑ και άλλες διατάξεις». 

2. Την αριθ. Φ.32/2/2036/1.10.85 απόφαση του Νομάρχη Ανα¬ 
τολικής Αττικής, σχετικά με την κατάταξη μιας (1) καθαρίστριας με 
σύμβαση έργου, σε προσωρινή θέση εργασίας ιδιωτικού δικαίου αόρι¬ 
στου χρόνου. 

3. Την αριθμ. 291/27.1.87 απόφαση του Νομάρχη Αθήνας, σχε¬ 
τικά με την κατάταξη δώδεκα (12) καθαριστριών με σχέση εργασίας 
ιδιωτικού δικαίου, σε ισάριθμες προσωρινές θέσεις με σχέση εργασίας 
ιδιωτικού δικαίου αόριστου χρόνου, διαπιστώνουμε: 

Ότι στις περιφερειακές υπηρεσίες πρωτοβάθμιας και δευτεροβάθμιας 
εκπαίδευσης του ΥΠΕΠΘ, έχουν συσταθεϊ, αυτοδίκαια, δεκατρείς (13) 
προσωρινές θέσεις καθαριστριών με σχέση εργασίας ιδιωτικού δικαίου 
αόριστου χρόνου. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 27 Μαρτίου 1987 ^ 

Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 
—-♦-- 

Αριθ.20972/248 1 (7) 

Τροποποίηση της 56245/759/12.8.86 απόφασης του Υπουργού 

ΠΕΧΩΔΕ «Συγκρότηση Εκτελεστικής Επιτροπής Οργανισμού 

Θεσσαλονίκης». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

' Εχοντας υπόψη: 

1. Τις διατάξεις της παραγράφου 2 του άρθρου 7 του Ν. 1561/85 
(ΦΕΚ 168). 

2. Την 56245/759/12.8.86 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Συγκρότηση Εκτελεστικής 
Επιτροπής Οργανισμού Θεσσαλονίκης». 

3. Την 57/1987 απόφαση του Δημοτικού Συμβουλίου του Δήμου 
Θεσσαλονίκης. 

4. Το 141/27.2.87 έγγραφο του Προέδρου της Εκτελεστικής Επι¬ 
τροπής του Οργανισμού Θεσ/κης, αποφασίζουμε: 

Αντικαθιστούμε τον εκπρόσωπο του Δήμου Θεσσαλονίκης Νικόλαο 
Παπαδάκη που έχει ορισθεί ως μέλος στην εκτελεστική επιτροπή του 
Οργανισμού Θεσ/κης με το Δημήτριο Δημητριάδη, Αντιδήμαρχο Θε¬ 
σ/κης, τροποποιουμένης μόνο κατά το σημείο αυτό της με αριθμό 
56245/759/12.8.86 απόφασης. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 27 Μαρτίου 1987 


ΥΦ/ΡΓΟΣ ΟΙΚΟΝΟΜΙΚΩΝ 

ΣΠ.ΚΑΛΟΥΛΗΣ 


Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 


Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 40046 (8) 

Διάρκεια εκπαίδευσης και ώρες διδασκαλίας προγράμματος Μαθητείας 

με Εναλλασσόμενη Εκπαίδευση για την ειδικότητα Τεχνίτη Γουνο¬ 
ποιίας. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΕΡΓΑΣΙΑΣ 

' Εχοντας υπόψη: 

α) Τις διατάξεις του από 3/6.6.52 Β.Δ/τος «περί εκπαιδεύσεως 
μαθητών τεχνιτών». 

β) Τις διατάξεις του άρθρου 11 του Ν.Δ.212/69 «περί οργανώσεως 
και διοικήσεως του Οργανισμού Απασχολήσεως Εργατικού Δυναμι¬ 
κού». 

γ) Τις διατάξεις του άρθρου 14 του Ν. 1346/83 «Τροποποίηση και 
συμπλήρωση διατάξεων της Εργατικής Νομοθεσίας και ρύθμιση διαφφ- 
ρων θεμάτων». 

δ) Τις διατάξεις του άρθρου 9 παρ. 9 και 11 του Ν. 1566/85 
«Δομή και λειτουργία της πρωτοβάθμιας και δευτεροβάθμιας εκπαί¬ 
δευσης και άλλες διατάξεις». 

ε) Τη σχετική πρόταση του Δ.Σ. του ΟΑΕΔ (απόφαση Δ.Σ. 
11439/225/18.11.86, έγγραφο 574/101149/11.12.86). 

στ) Την Η/1022/87 (ΦΕΚ 84/Β/87) κοινή απόφαση του Πρωθυ¬ 
πουργού και του Υπουργού Εθνικής Παιδείας και Θρησκευμάτων, απο¬ 
φασίζουμε: 

Καθορίζουμε για το πρόγραμμα Μαθητείας με Εναλλασσόμενη Εκ¬ 
παίδευση στην ειδικότητα τεχνίτή γονοποίΐας. 

1. Τη διάρκεια εκπαίδευσης σε έξι (6) εξάμηνα διάρκειας δεκαπέντε 
(15) εβδομάδων το καθένα. 

2. Τις ώρες διδασκαλίας και εργαστηριακών ασκήσεων: 

α. Για το πρώτο και δεύτερο εξάμηνο σε τριάντα τρεις (33) ώρες 
την εβδομάδα, προσαυξημένες κατά δύο (2) ώρες για πολιτιστικές εκ¬ 
δηλώσεις. 

β. Για το τρίτο και τέταρτο εξάμηνο σε δέκα τέσσερις (14) ώρες 
την εβδομάδα. 

γ. Για το πέμπτο και έκτο εξάμηνο σε ένδεκα (11) ώρες την εβδο¬ 
μάδα. 

3. Την πρακτική άσκηση στους τόπους εργασίας κατά το Β' και 
Γ' έτος επί 4 ημέρες την εβδομάδα, σύμφωνα με το νόμιμο ωράριο ερ¬ 
γασίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 11 Μαρτίου 1987 

οι ΥΠΟΥΡΓΟΙ 

ΥΦ/ΡΓΟΣ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ ΕΡΓΑΣΙΑΣ 

ΔΗΜΟΣ ΠΑΠΑΔΗΜΗΤΡΙΟΥ ΚΩΣΤΑΣ ΠΑΠΑΝΑΓΙΩΤΟΥ 
-♦- 

Αριθ. 40044 , (9) 

Αμοιβή μαθητών των Εκπαιδευτικών Μονάδων Μαθητείας του 

Ν. 1346/83. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΕΡΓΑΣΙΑΣ 

' Εχοντας υπόψη: 

α) Τις διατάξεις του Β.Δ. της 3/6.6.52 «Περί εκπαιδεύσεως μαθη¬ 
τών τεχνιτών». 

β) Τις διατάξεις του Ν.Δ. 212/69 «Περί οργανώσεως και διοική- 
σεως του Οργανισμού Απασχολήσεως Εργατικού Δυνατμικού». 

γ) Τις διατάξεις του άρθρου 14 του Ν. 1346/83 «Τροποποίηση 
και συμπλήρωση διατάξεων της Εργατικής Νομοθεσίας και ρύθμιση 
διαφόρων θεμάτων» σε συνδυασμό με τις διατάξεις του Ν. 1566/85 
«Δομή και λειτουργία της πρωτοβάθμιας και δευτεροβάθμιας εκπαί- 
ο δευσης και άλλες διατάξεις». 

δ) Την κοινή απόφασή μας ,40170/29.7.83 «Καθορισμός αμοιβής 
μαθητών των Εκπαιδευτικών Μονάδων Μαθητείας του Ν. 1346/83». 


ε) Τη σχετική πρόταση του Δ.Σ. του ΟΑΕΔ (απόφαση Δ.Σ. 
11502/226/24.11.86, έγγραφο 100147/28.11.86). 

στ) Την Η/1022/87 (ΦΕΚ 84/Β/87) κοινή απόφαση του Πρωθυ¬ 
πουργού του Υπουργού Εθνικής Παιδείας και Θρησκευμάτων, αποφα¬ 
σίζουμε: 

1. Τροποποιώντας την κοινή απόφασή μας 40170/29.7.83, ορί¬ 
ζουμε ότι για τους νεοεισερχόμενους μαθητές στις εκπαιδευτικές Μονά¬ 
δες Μαθητείας του Ν. 1346/83 από το σχολικό έτος 1986-87, που 
ακολουθούν το παλαιό σύστημα εκπαίδευσης (Μη εναλλασσόμενη), τα 
οριζόμενα ανάλογα με το εξάμηνο μαθητείας ποσοστά ισχύουν ανεξάρ¬ 
τητα από την ηλικία του μαθητή. 

2. Η παραπάνω τροποποίηση δεν ισχύει για τους ήδη δευτεροετείς 
και τριτοετείς μαθητές καθώς και για τους πρωτοετείς που έχουν κριθεί 
στάσιμοι και επανεγγράφτηκαν στην Α' τάξη κατά το σχολικό έτος 
1986-87, για τους οποίους εξακολουθεί να έχει εφαρμογή η απόφαση 
40170/29.7.83, όπως έχει μέχρι την αποφοίτησή τους. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 10 Μαρτίου 1987 

οι ΥΠΟΥΡΓΟΙ 

ΥΦ/ΡΓΟΣ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ ΕΡΓΑΣΙΑΣ 

ΔΗΜΟΣ ΠΑΠΑΔΗΜΗΤΡΙΟΥ ΚΩΣΤΑΣ ΠΑΠΑΝΑΓΙΩΤΟΥ 
-♦- 

Αριθ. 50976 (10) 

Καθορισμός όρων και προϋποθέσεων παραχώρησης καταστημάτων 

Ο.Ε.Κ. σε Δήμους και Κοινότητες, κατά τις διατάξεις του 

Ν.1641/86. 

Ο ΥΠΟΥΡΓΟΣ ΕΡΓΑΣΙΑΣ 

’ Εχοντας υπόψη: 

1. Τις διατάξεις του άρθρου 19 παράγραφος 4 του Ν. 1641/86, 
για τα «μικτά δανειοδοτικά στεγαστικά προγράμματα του Οργανισμού 
Εργατικής Κατοικίας και άλλες διατάξεις» (ΦΕΚ 122, τ. Α' της 11.8. 
1986). 

2. Τις διατάξεις του Ν.Δ. 2963/54 «περί ιδρύσεως Αυτόνομου 
Οργανισμού Εργατικής Κατοικίας», όπως· τροποποιήθηκαν και συ¬ 
μπληρώθηκαν μέχρι σήμερα. 

3. Την απόφαση του Διοικητικού Συμβουλίου του Ο.Ε.Κ., την οποία 
έλαβε κατά τη συνεδρίασή του αρ. 12 της 19 Μαρτίου 1987 και μας 
υπόβαλε με την αναφορά του αρ. 5819/20.3.1987, αποφασίζουμε: 

Καθορίζουμε γενικά τους όρους και τις προϋποθέσεις παραχώρησης 
στους Δήμους και στις Κοινότητες για τη χρήση, την εκμετάλλευση 
και τη διαχείριση, των καταστημάτων και των αιθουσών συγκεντρώ- 
σεως των οικισμών του Οργανισμού Εργατικής Κατοικίας, όπως πα¬ 
ρακάτω: 

1. Η χρήση και εκμετάλλευση των κενών καταστημάτων, καθώς 
και η εκχώρηση και μεταβίβαση υπό του ΟΕΚ των εν γένει μισθωτι¬ 
κών δικαιωμάτων του, από τα ήδη μισθωμένα σήμερα καταστήματα, 
παραχωρούνται στο ΔΗΜΟ της περιφέρειας τους χωρίς χρηματικό 
αντάλλαγμα, για χρονικό διάστημα μέχρι δεκαεννέα (19) χρόνων κατ’ 
ανώτατο όριο, με αποφάσεις του Διοικητικού Συμβουλίου του ΟΕΚ 
που εγκρίνονται από τον Υπουργό Εργασίας. 

Ο Δήμος υποχρεούται να αποδώσει στον ΟΕΚ, τη χρήση των κατα¬ 
στημάτων κατά την ημερομηνία λήξεως της συμβάσεως παραχωρή- 
σεως, χωρίς καμία προηγούμενη ειδοποίηση, άλλως θα αποβάλλεται 
ριε έκδοση και εκτέλεση υπό του ΟΕΚ πρωτοκόλλου αποβολής, κατά 
τις διατάξεις του άρθρου 16 του Ν.1641/86, ή με τη διαδικασία 
ασφαλιστικών μέτρων του Κ.Πολ.Δ. Από το χρονικό αυτό σημείο λή¬ 
ξεως της συμβάσεως, θα περιέρχονται αυτοδικαίως στον ΟΕΚ όλα τα 
μισθωτικά και άλλα δικαιώματα, καθώς και το δικαίωμα της εισπρά- 
ξεως αποζημιώσεων από κατόχους. 

2. Ο Δήμος ή οι μισθωταί βαρύνονται με τη δαπάνη ύδρευσης, 
ηλεκτροφωτισμού, αποχετεύσεως κ.λπ. των καταστημάτων. Επίσης 
με τα Δημοτικά τέλη φωτισμού, καθαριότητας και λοιπά τέλη, που 
αναλογούν στα καταστήματα, καθώς και τις αναλογούσες δαπάνες 
κοινοχρήστων και λειτουργίας της πολυώροφης οικοδομής (όπου υπάρ¬ 
χει τέτοια) σύμφωνα με τον Κανονισμό του οικισμού. 

3. Ο ΟΕΚ δεν έχει καμιά απολύτως υποχρέωση επισκευής, συντη- 

ρήσεως, ασφαλίσεως προστασίας κ.λπ. των καταστημάτων. Αντιθέτως, 
ο Δήμος ή οι μισθωταί έχουν υποχρέωση να κάνουν καλή χρήση των 
καταστημάτων και να μην επιφέρουν σ’ αυτά ζημιές ή βλάβες, παράλ¬ 
ληλα δε υποχρεούνται να τα επισκευάζουν, συντηρούν, πυρασφαλίζουν 
κ.λπ. με δικές τους αποκλειστικά δαπάνες. 

4. Αν τυχόν προκόψει περίπτωση καταβολής φόρου, τέλους εισφοράς 
κ.λπ. υπέρ του Δημοσίου, του Δήμου ή άλλου, σε σχέση με την παρούσα 
σύμβαση, η υποχρέωση θα βαρύνει αποκλειστικά το Δήμο. 

5. Απαγορεύεται ρητά στο Δήμο να επιφέρει οποιαδήποτε εξωτερική 
διαρρύθμιση εκτός από το βάψιμο. 

6. Επιτρέπονται μικρές εσωτερικές τροποποιήσεις των καταστημά¬ 
των, με την προϋπόθεση ότι με τη λήξη της σύμβασης, θα επανέρχονται 
στην αρχική τους κατάσταση, με έξοδα του Δήμου. 

7. Ο Δήμος δικαιούται, να παραχωρήσει περαιτέρω σε τρίτους τα 
καταστήματα, με αντάλλαγμα ή χωρίς αντάλλαγμα για σκοπούς μη 
κερδοσκοπικούς καθώς και να τα εκμισθώσει σε τρίτους. Η παραχώ¬ 
ρηση και η εκμίσθωση από το Δήμο των καταστημάτων πρέπει υποχρε¬ 
ωτικά να γίνεται με τους όρους της παρούσας και να μην υπερβαίνει 
τα χρονικά όρια της ατομικής τους σύμβασης, διαφορετικά η σύμβαση 
για παραπάνω χρόνο, είναι ανίσχυρη και επιπλέον ο Δήμος υποχρεού- 
ται σε πλήρη αποζημίωση του ΟΕΚ. Ο Δήμος υποχρεούται να περιλαμ¬ 
βάνει τους όρους του παρόντος στις συμβάσεις του με τρίτους, στους 
οποίους θα παραχωρεί, εκμισθώνει κ.λπ. τα καταστήματα, να τους 
υποχρεώνει να αποδεχθούν τον Κανονισμό του οικισμού και να τηρούν 
τις διατάξεις του. 

Ο Δήμος εξακολουθεί πάντοτε να είναι υπεύθυνος έναντι του ΟΕΚ, 
για όλες τις υποχρεώσεις, που απορρέουν από τη σύμβαση, που θα 
υπογραφεί μεταξύ τους και το Νόμο, ανεξάρτητα από τους όρους που 
θα περιέχουν οι συμβάσεις μεταξύ Δήμου και μισθωτών. 

Ο ΟΕΚ επιφυλάσσεται όλων των δικαιωμάτων του, που απορρέουν 
από τα άρθρα 817 και 819 του Α.Κ. 

8. Ο Δήμος θα δικαιούται να εκμεταλλεύεται, για λογαριασμό του 
τα καταστήματα και να εισπράττει τα μισθώματα γ'ια το χρονικό 
διάστημα της σύμβασης. 

Παράλληλα θα υπέχει μόνος αυτός (Ο Δήμος) έναντι των μισθωτών 
όλες τις υποχρεώσεις ως εκμισθωτής και θα ασκεί τα δικαιώματα και 
αυτό ακόμη το δικαίωμα αποβολής των μισθωτών από τα μίσθια 
καταστήματα, για οποίοδήποτε νόμιμο λόγο. 

Μετά την οποτεδήποτε αποχώρηση, ή αποβολή· των σημερινών 
μισθωτών από τα καταστήματα, ο Δήμος θα δικαιούται να τα εκμισθώ¬ 
νει με όρους και μίσθωμα που θα κρίνει συμφέροντες, μέχρις, όμως, 
συμπληρώσεως του συμφωνηθέντος με την ατομική σύμβαση χρονικού 
διαστήματος. 

9. Από την ημέρα υπογραφής μεταξύ ΟΕΚ και ΔΗΜΟΥ της σχετι¬ 
κής συμβάσεως παραχωρήσεως της χρήσης των καταστημάτων και 
εκχωρήσεως υπό του ΟΕΚ των μισθωτικών δικαιωμάτων του, ο Ορ¬ 
γανισμός παύει να έχει οποιαδήποτε υποχρέωση, ή ευθύνη από τις 
ανωτέρω μισθώσεις, τόσο έναντι του εκδοχέα ΔΗΜΟΥ και των μισθω¬ 
τών, όσο και έναντι των τρίτων. 

Οι εκδοχέας ΔΗΜΟΣ θα υποχρεούται να αναγγείλει εγγράφως την 
εκχώρηση αυτή στους μισθωτές, εντός δεκαπέντε (15) ημερών από 
την υπογραφή της σχετικής συμβάσεως μεταξύ αυτού και του ΟΕΚ. 
Αντίγραφα των σχετικών εγγράφων υποχρεούται ο ΔΗΜΟΣ να κοινο¬ 
ποιήσει και στον ΟΕΚ το ταχύτερο. 

10. Ο ΔΗΜΟΣ από την ημέρα της υπογραφής της σχετικής σύμβα¬ 
σης με τον ΟΕΚ θα αναλαμβάνει την υποχρέωση συντήρησης του 
κοινόχρηστου πράσινου, ως και όλων εν γένει των ελεύθερων χώρων 
του οικισμού των εργατικών κατοικιών. Επίσης τη συντήρηση της 
οδοποιίας ως και των πάσης φύσεως δικτύων (ύδρευσης, αποχέτευσης 
κ.λπ.) του οικισμού. Η υποχρέωση αυτή του Δήμου, αποτελεί την 
αίρεση της παραχώρησης και της σύμβασης που γίνεται στη συνέχειά 
της. 

11. Ο ΟΕΚ και ο εκάστοτε ΔΗΜΟΣ έχουν τη δυνατότητα, κατά 
την κατάρτιση των σχετικών συμβάσεων, που θα υπογράφονται μετά 
την Υπουργική έγκριση της παραχώρησης, να θέτουν και άλλους παρό¬ 
μοιους όρους, γενικού ή ειδικού περιεχομένου, κοινά αποδεκτούς. 

12. Οι παραπάνω διατάξεις εφαρμόζονται και για τις παραχωρήσεις 
των αιθουσών συγκεντρώσεως, προς τους Δήμους. 

13. Όπου ανωτέρω αναφέρεται ΔΗΜΟΣ νοείται και Κοινότητα. 


Η απόφαση αυτή να κοινοποιηθεί και να δημοσιευθεί στην Εφημε¬ 
ρίδα της Κυβερνήσεως. 

Αθήνα, 31 Μαρτίου 1987 

Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 
-♦- 

Αριθ. 30704 (11) 

Επιδότηση της ξενοδοχειακής επιχείρησης «Ελληνικά Ξενοδοχεία Αι¬ 
γαίου Α.Ε.» Ξενοδοχείο Ωκεανίς, Ιξιά - Ρόδος, για διατήρηση 
θέσεων εργασίας. 

Ο ΥΠΟΥΡΓΟΣ ΕΡΓΑΣΙΑΣ 

’ Εχοντας υπόψη: 

1. Τις διατάξεις του άρθρου 8 του Ν. 1545/85 «Εθνικό Σύστημα 
Προστασίας από την ανεργία και άλλες διατάξεις». 

2. Την απόφαση αριθ. 31620/19.9.86 (ΦΕΚ 678, τευχ. Β. της 

13.10.86) , του Υφυπουργού Εργασίας «Επιδότηση ξενοδοχειακών 
επιχειρήσεων για διατήρηση θέσεων εργασίας», όπως συμπληρώθηκε 
με την όμοιά της, αριθ. 32335/10.10.86, (ΦΕΚ 762, τευχ. Β’ της 

31.10.86) . 

3. Το 90735/17.3.87 έγγραφο του ΟΑΕΔ, με το οποίο μας υπέ¬ 
βαλε απόσπασμα πρακτικού της 240/10.3.87 συνεδίασης του Διοικη¬ 
τικού Συμβουλίου του κατά την οποία αποφασίστηκε η υποβολή πρότα¬ 
σης για επιδότηση της ξενοδοχειακής επιχείρησης «Ελληνικά Ξενοδο¬ 
χεία Αιγαίου Α.Ε.» Ξενοδοχείο Ωκεανίς, Ιξιά - Ρόδος, για διατήρηση 
θέσεων εργασίας, αποφασίζουμε: 

Εγκρίνουμε την επιδότηση της ξενοδοχειακής επιχείρησης «Ελλη¬ 
νικά Ξενοδοχεία Αιγαίου Α.Ε.» Ξενοδοχείο Ωκεανίς, Ιξιά — Ρόδος, με 
το ποσό του ενός εκατομμυρίου εκατόν είκοσι χιλιάδων (1.120.000 
δρχ.) για τη διατήρηση σαράντα (40) εργαζομένων στις θέσεις εργασίας 
τους, κατά τους χειμερινούς μήνες (Νοέμβριο — Δεκέμβριο) του 1986. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 26 Μαρτίου 1987 

Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 
-*--- 

Αριθ. ΚΒ/2815 (12) 

Αυτοδίκαιη σύσταση μιας θέσης κοινοτικού εισπράκτορα στο Δημόσιο 
Ταμείο Καστοριάς. 

Η ΝΟΜΑΡΧΗΣ ΚΑΣΤΟΡΙΑΣ 

Με την ΚΒ/2815/24.3.87 απόφαση της Νομάρχου Καστοριάς 
που εκδόθηκε σύμφωνα με τη ΔΙΠΙΔ/Φ42/24/11440/31.12.86 
(ΦΕΚ921 /31.12.86) κοινή υπουργική απόφαση, διαπιστώνεται η αυ¬ 
τοδίκαιη σύσταση μιας θέσης Κοινοτικού εισπράκτορα με σχέση εργα¬ 
σίας Ι.Δ. αόριστου χρόνου στο Δημ. Ταμείο Καστοριάς και στον Ο.Ε.Υ. 
της Κοινότητας Μαυροχωρίου. 

Η ισχύς της ανωτέρω απόφασης ισχύει από την κοινοποίησή της. 
Καστοριά, 24 Μαρτίου 1987 
Η Νομάρχης 

ΑΝΝΑ ΔΙΑΜΑΝΤΟΠΟΥΛΟΥ 

- * - 

Αριθ. 5826 (13) 

Έγκριση της 70/1986 απόφασης του Δημοτικού Συμβουλίου Ελασσό- 
_ _ νας. 

_ Ο ΝΟΜΑΡΧΗΣ ΛΑΡΙΣΑΣ 

’ Εχοντας υπόψη: 

1. Τις διατάξεις του άρθ. 12 του Ν. 1188/1981 σε συνδυασμό με 
τις όμοιες του Ν. 1586/86. 

2. Το αριθ. 1/1987 πρακτικό του Υπηρεσιακού Συμβουλίου του 
' άρθρου 5 του Ν. 1188/1981. 

3. Την αριθ. 70/1986 απόφαση του Δημοτικού Συμβουλίου Ελασ¬ 
σόνας, αποφασίζουμε: 

Εγκρίνουμε την αριθ. 70/1086 απόφαση του Δημοτικού Συμβου¬ 
λίου Ελασσόνας με την οποία τροποποιείται και προσαρμόζεται στις 
διατάξεις του Ν. 1586/86 ο Οργανισμός Εσωτερικής Υπηρεσίας του 
Δήμου με τη συγκρότηση των Υπηρεσιών ως εξής: 

Άρθρο Ιο 

ΣΥΓΚΡΟΤΗΣΗ ΥΠΗΡΕΣΙΩΝ 

1. Το μη αυτοτελές γραφείο Δημάρχου 

2. Το αυτοτελές Τμήμα Διοικητικών και Οικονομικών Υπηρεσιών. 
Του τμήματος αυτού θα προΐσταται υπάλληλος του Κλάδου ΠΕΙ Διοι¬ 
κητικού ή ΔΕΙ Διοικητικού. 

3. Το αυτοτελές Γραφείο Τεχνικής Υπηρεσίας που θα υπάγεται 
απευθείας στο Δήμαρχο και του οποίου θα προΐσταται υπάλληλος του 
Κλάδου ΠΕ3 ή ΠΕ4 ή ΠΕ6. 

Άρθρο 2ο 

ΔΙΑΡΘΡΩΣΗ ΥΠΗΡΕΣΙΩΝ 

1. Γραφείο Δημάρχου 
Γραφείο Δημοσίων Σχέσεων 

2. Τμήμα Διοικητικών και Οικονομικών Υπηρεσιών 

α. Γραφείο Δημοτικού Συμβουλίου, Δημαρχιακής Επιτροπής και 
Συνοικιακών Συμβουλίων 
β. Γραφείο Προσωπικού 

γ. Γραφείο Δημοτολογίου - Μητρώων Αρμένων και Ληξιαρχείου 

δ. Γραφείο Πρωτοκόλλου - Διεκπεραίωσης - Αρχείου 

ε. Γραφείο Καθαριότητας και Ύδρευσης 

στ. Γραφείο Λογιστηρίου και Προμηθειών 

ζ. Γραφείο Δημοτικών Προσόδων και Περιουσίας 

η. Ειδικό Ταμείο (Ταμειακή Υπηρεσία) 

3. Αυτοτελές Γραφείο Τεχνικής Υπηρεσίας 
α. Γραφείο Μελετών — Κτηματολογίου 

β. Γραφείο Κατασκευών 

γ. Γραφείο Κήπων — Πάρκων - Δενδροστοιχειών 
Άρθρο 3ο 

ΘΕΣΕΙΣ ΠΡΟΣΩΠΙΚΟΥ 

1. ΔΙΟΙΚΗΤΙΚΟ ΠΡΟΣΩΠΙΚΟ 
Α. ΜΟΝΙΜΟ ΠΡΟΣΩΠΙΚΟ 

α. Θέσεις ΠΕ Κατηγορίας Διοικητικού 

Μία (1) θέση ΠΕΙ Κατηγορίας με βαθμό Γ, Β, Α 

β. Θέσεις ΔΕ Κατηγορίας 

(1) Οκτώ (8) θέσεις Κλάδου ΔΕΙ Διοικητικού με βαθμούς Γ, Β, Α 

(2) Δύο (2) θέσεις του Κλάδου ΔΕ14 Ελεγκτών Εσόδων - Εξόδων 
με βαθμούς Γ, Β, Α 

(3) Μία (1) θέση Κοινοτικού Ειαπράκτορα του Κλάδου ΔΕ15 με 
βαθμό Γ, Β, Α 

γ. Θέσεις Υ.Ε. Κατηγορίας 

Μία (1) θέση Κλητήρων του Κλάδου ΥΕ1 με βαθμό'Δ-Γ 

2. ΤΕΧΝΙΚΟ - ΓΕΩΠΟΝΙΚΟ ΠΡΟΣΩΠΙΚΟ 
α. Θέσεις Κατηγορίας ΠΕ 

Μία (1) θέση του Κλάδου ΠΕ3 ή ΠΕ4 ή ΠΕ6 με βαθμό Γ, Β, Α 
β. Θέσεις Κατηγορίας ΤΕ 

Μία (1) θέση του Κλάδου ΤΕ 13 βοηθού γεωπόνου με βαθμό Γ, 
Β, Α 

γ. Θέσεις κατηγορίας ΔΕ 

Μία (1) θέση του Κλάδου ΔΕ5 Εργοδηγών με βαθμό Γ, Β, Α 

3. ΘΕΣΕΙΣ ΠΡΟΣΩΡΙΝΩΝ ΚΛΑΔΩΝ 

Μία (1) θέση οδηγού αυτοκινήτου του Κλάδου ΔΕ29 με βαθμό Γ, 
Β, Α 

Μία (1) θέση επιστάτη καθαριότητας του Κλάδου ΥΕ2 με βαθμό 
Δ-Γ 

Μία (1) θέση Υδρονομέα του Κλάδου ΥΕ16 με βαθμό Δ—Γ 
Οι ανωτέρω θέσεις είναι προσωρινές - προσωπικές και καταργού- 
νται μόλις κενωθούν με οποιονδήποτε τρόπο. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 23 Μαρτίου 1987 
Ο Νομάρχης 

ΑΠΟΣΤΟΛΟΣ ΒΛΑΣΙΑΔΗΣ 

- 4 - 

Αριθ. 5827 (14) 

Έγκριση της 120/1986 απόφασης του Δημοτικού Συμβουλίου Φαρσά¬ 
λων. 

Ο ΝΟΜΑΡΧΗΣ ΛΑΡΙΣΑΣ 

' Εχοντας υπόψη: 

1. Τις διατάξεις του άρθ. 12 του νόμου 1188/81 σε συνδυασμό 
με τις όμοιες που Νόμου 1586/1986. 

2. Το αριθ. 1/1987 Πρακτικό του Υπηρεσιακού Συμβουλίου του 
άρθ. 5 του νόμου 1188/81. 

■3. Την αριθμ. 120/1986 απόφαση του Δημοτικού Συμβουλίου 
Φαρσάλων, αποφασίζουμε: * 

Εγκρίνουμε την 120/1986 απόφαση του Δημοτικού Συμβουλίου 
Φαρσάλων με την οποία προσαρμόζεται ο Οργανισμός της Εσωτερικής 
Υπηρεσίας του Δήμου στις διατάξεις του νόμου 1586/1986 με τη 
συγκρότηση των Υπηρεσιών ως εξής: 

Άρθρο 1 

Συγκρότηση Υπηρεσιών 
.1. Το μη αυτοτελές γραφείο Δημάρχου. 

2. Το αυτοτελές τμήμα Διοικητικών και Οικονομικών Υπηρεσιών 
του Τμήματος αυτού θα προΐσταται υπάλληλος του Κλάδου ΠΕΙ Διοι¬ 
κητικού ή ΔΕΙ Διοικητικού. 

3. Το αυτοτελές Γραφείο Τεχνικής Υπηρεσίας το οποίο θα υπάγεται 
απευθείας στο Δήμαρχο. Του Γ ραφείου αυτού θα προΐσταται υπάλληλος 
του Κλάδου ΠΕ3 ή ΠΕ4 ή ΠΕ6. 

Άρθρο 2 

Διάρθρωση Υπηρεσιών 

1. Γ ραφείο Δημάρχου Γ ραφείο Δημοσίων Σχέσεων 

2. Τμήμα Διοικητικών και Οικονομικών Υπηρεσιών. 

α. Γραφείο Δημοτικού Συμβουλίου, Δημαρχιακής Επιτροπής και 
Συνοικιακών Συμβουλίων. 

β. Γραφείο Προσωπικού και Συντάξεων. 

γ. Γραφείο Δημοτολογίου — Μητρώων — Ληξιαρχείου. 

δ. Γ ραφείο Πρωτοκόλλου — Διεκ/σης και Αρχείου. 

ε. Γραφείο Λογιστηρίου και Προμηθειών. 

στ. Γραφείο Δημοτικών Προσόδων. 

ζ. Ειδικό Ταμείο (Ταμειακή Υπηρεσία). 

3. Αυτοτελές Γραφείο Τεχνικής Υπηρεσίας. 

α. Γ ραφείο Μελετών κατασκευών και Σχεδίου Πόλης, 
β. Γραφείο επιβλέψεως Έργων. 

Άρθρο 3 

ΘΕΣΕΙΣ ΠΡΟΣΩΠΙΚΟΥ 

1. ΔΙΟΙΚΗΤΙΚΟ ΠΡΟΣΩΠΙΚΟ 
Α’ ΜΟΝΙΜΟ ΠΡΟΣΩΠΙΚΟ 

α. Θέσεις Κατηγορίας ΠΕ 

Μία θέσή του κλάδου ΠΕΙ Διοικητικού με βαθμό Γ, Β, Α 
β. θέσεις Κατηγορίας Δ.Ε. 

(1) Εννέα (9) θέσεις'του Κλάδου ΔΕΙ Διοικητικού με βαθμούς Γ, 
Β, Α 

(2) Δύο (2) θέσεις του κλάδου ΔΕΙ 4 ελεγκτών εσόδων εξόδων με 
βαθμούς Γ,Β,Α. 

(3) Τρεις (3) θέσεις του κλάδου ΔΕΙ 5 με βαθμούς Γ,Β,Α. 
γ. Θέσεις κατηγορίας Υ.Ε 

Μία (1) θέση του κλάδου Υ.Ε. 1 Κλητήρων, θυρωρών με βαθμούς 
Δ-Γ. 

2. ΤΕΧΝΙΚΟ ΠΡΟΣΩΠΙΚΟ 
α. θέσεις κατηγορίας ΠΕ 

Μία (1) θέση του κλάδου ίΐΕ3 ή ΠΕ4 ή ΠΕ6 με βαθμούς-Γ, Β, Α, 

β. Θέσεις Κατηγορίας ΔΕ. 

Μία (1) θέση εργοδηγού του Κλάδου ΔΕ5 με βαθμό Γ, Β, Α. 

Μία (1) θέση του κλάδου ΔΕ30 τεχνιτών με βαθμό Γ, Β, Α. 

Μία (1) θέση του κλάδου ΔΕ34 Δενδροανθηκηπουρών με βαθμό Γ, 
Β, Α. 

Οι θέσεις του τεχνίτου και του Δενδροανθηκηπουρού που έχουν 
συσταθεί σύμφωνα με το νόμο 1476/1984 καταργούνται μόλις κενω¬ 
θούν καθ’ οιανδήποτε τρόπο. 

γ. Θέσεις κατηγορίας Υ.Έ. 

Μία (1) θέση υδρονομέα με βαθμό Δ—Γ. 

Η οινωτέρω θέση που έχει συσταθεί σύμφωνα με το νόμο 
1476/1984 καταργείται μόλις κενωθεί με οποιοδήποτε τρόπο. 

Η.απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 23 Μαρτίου 1987 

Ο Νομάρχης 
ΑΠ. ΒΛΑΣΙΑΔΗΣ 

-φ- 

(15) 

Τροποποίηση της αριθ. 4276/5.8.1983 απόφασης του Νομάρχη Πέλ¬ 
λας που αφορά το αγρόκτημα Αριδαίας. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τις διατάξεις του Ν. 3200/1955 «περί διοικητικής αποκέντρω¬ 
σης και του από 23.11.1956 εκτελεστικού του Β. Δ/τος. 

2. Την αριθ. 4276/5.8.1983 απόφασή μας, βάσει της οποίας και 
σε εφαρμογή του άρθρου 164 του Αγροτικού Κώδικα μεταβιβάσθηκαν 
στο Νομικό Πρόσωπο του Δήμου Αριδαίας οι κοινόχρηστες εκτάσεις 
του ομώνυμου αγρ/τος. 

3. Το αριθ. 6883/28.11.1986 έγγραφο του Δασαρχείου Αριδαίας 
με το οποίο ζητείται η ανάκληση της παραπάνω απόφασης 
(4276/1983) και ειδικά ως προς το 1074-76400 μ 2 τεμάχιο που 
μεταβιβάστηκε με αυτήν, στο Νομικό Πρόσωπο του Δήμου, επειδή 
εμπίπτει μέσα στην έκταση που κηρύχθηκε αναδασωτέα βάσει της 
αριθ. 30784/14.5.30 Πράξης της τέως Διοίκησης Μακεδονίας και 
σε συνέχεια δενδροφυτεύθηκε με λεύκες για την προστασία των παρα¬ 
κειμένων εκτάσεων. 

4. Τις γενικές αρχές του δικαίου περί διορθώσεως, τροποποιήσεως 
και ανακλήσεως διοικητικών εν γένει πράξεων. 

5. Τη σχετική εισήγηση της Δ/νσης Γεωργίας Έδεσσας, αποφασί¬ 
ζουμε: 

- Τροποποιούμε την αριθ. 4276/5.8.1983 απόφασή μας και ανακα¬ 
λούμε αυτήν ειδικά ως προς το αριθ. 1074-76400 μ 2 τεμάχιο, που 
μεταβιβάστηκε στο Νομικό πρόσωπο του Δήμου Αριδαίας σαν έλος 
καθόσον πρόκειται για έκταση που κηρύχθηκε αναδασωτέα με την 
αριθ. 30784/14.5.1930 Πράξη της τέως Γενικής Δ/νσης Μακεδο¬ 
νίας και δενδροφυτεύθηκε με λεύκες για προστασία των παρακειμένων 
εκτάσεων και δεν προβλέπεται η μεταβίβασή του, βάσει του άρθρου 
164, του Αγροτικού Κώδικα και παραμένει όπως είχε πριν από τη 
μεταβίβαση. Η απόφασή μας αυτή να δημοσιευθεί στην Εφημερίδα 
της Κυβέρνησης και η μεταγραφή της απόφασης στο οικείο Υποθηκο- 
φυλάκειο θα γίνει με μέριμνα του Δήμου που μετέγραψε την τροπο¬ 
ποιούμενη απόφαση. 

Έδεσσά, 19 Φεβρουάριου 1987 


Ο Νομάρχης 
Ν. ΜΑΚΡΑΚΗΣ 



Δωρεά παραχώρηση οικοπέδου στη Σχολική Επιτροπή Νηπιαγωγείου 

Βρύας. 

Ο ΝΟΜΑΡΧΗΣ ΠΙΕΡΙΑΣ 

’ Εχοντας υπόψη: 

1. Τις διατάξεις του Ν.Δ. 532/70 «περί διοικητικής αποκ/σεως» 


και του σε εκτέλεση τούτου εκδοθέντος 709/70 Β.Δ. «περί καθορισμού 
των διατηρουμένων υπέρ του Υπ. Γεωργίας αρμοδιοτήτων». 

2. Τις διατάξεις του άρθρου 123 παραγ. 10 του Αγροτικού Κώδικα 
όπως αντικαταστάθηκε με το άρθρο 6 του νόμου 994/79. 

3. Τα στοιχεία της οριστικής διανομής οικοπέδων Βρύας από τα 
οποία προκύπτει ότι το υπ’ αριθ. 202 οικόπεδο εκτάσεως 842 τ.μ. 
φέρεται ως προοριζόμενο για σχολικές ανάγκες. 

4. Το 54/29.10.86 έγγραφο του Νηπιαγωγείου Βρύας, με το οποίο 
ζητάει την παραχώρηση του παραπάνω οικοπέδου για την ανέγερση 
σ’ αυτό νηπιαγωγείου και 

5. Τη σύμφωνη γνώμη για την παραχώρηση αυτού του οικοπέδου 
των Υπηρεσιών — Πολεοδομίας — Ε.Ο.Τ. και Αρχαιοτήτων, αποφασί¬ 
ζουμε: 

Παραχωρούμε δωρεάν κατά κυριότητα στη Σχολική Επιτροπή Νη¬ 
πιαγωγείου Βρύας το υπ’ αριθ. 202 οικόπεδο εκτάσεως 842 τ.μ. της 
οριστικής διανομής οικοπέδων Βρύας για την ανέγερση σ’ αυτό Νηπια¬ 
γωγείου προς κάλυψη των αναγκών της Κοινότητας Βρύας. 

Η κυριότητα του παραπάνω οικοπέδου αποκτάται από τη Σχολική 
Επιτροπή Νηπιαγωγείου Βρύας, από της μεταγραφής της παρούσας 
απόφασης στο Υποθηκοφυλάκειο Κατερίνης με φροντίδα της ίδιας 
Επιτροπής και μετά τη δημοσίευσή της στην Εφημερίδα της Κυβερνή- 
'σεως. 

Κατερίνη, 23 Μαρτίου 1987 

Ο Νομάρχης 
Θ'. ΚΟΛΙΟΠΑΝΟΣ 

-φ- 

Αριθ. 4501 (17) 

Μεταβίβαση κυριότητας κοινόχρηστου οικοπέδου του συνοικισμού Αλι- 
στράτης Σερρών. 

Ο ΝΟΜΑΡΧΗΣ ΣΕΡΡΩΝ 

’ Εχοντας υπόψη: 

1. Τις διατάξεις των άρθρων 1 και 5 του Νόμου 3200/55 «περί 
διοικητικής αποκεντρώσεως» όπως συνεπληρώθησαν με τις διατάξεις 
των άρθρων Γ και 4 του Ν.Δ. 532/70 «περί συμπληρώσεως των 
διατάξεων περί διοικητικής αποκεντρώσεως». 

2. Το Β.Δ; αριθ. 709/70 «περί καθορισμού των διατηρουμένων 
υπέρ του Υπουργού και των Περιφερειακών αρχών διανομαρχιακού 
επιπέδου αρμοδιοτήτων επί θεμάτων του Υπουργείου Γεωργίας». 

3. Το Β.Δ. αριθ. 347/71 «περί των παρά ταις περιφερειακαίς 
Υπηρεσίαις του Υπουργείου Εθνικής Οικονομίας επί θεμάτων Γεωρ¬ 
γίας Συμβουλίων». 

4. Την υπ’ αριθ. ,Ε.Σ./24667/8.1.81 απόφασή μας, με την οποία 
μεταβιβάστηκαν στο Δ/ντή Γεωργίας, ορισμένα από τα καθήκοντα 
μας. 

5. Τις διατάξεις του άρθρου 164 του Αγροτικού Κώδικα. 

6. Το υπ’ αριθ. 3471/21.11.86 έγγραφο της Κοινότητας Αλιστρά- 
της, με το οποίο ζητάει, να μεταβιβαστεί κατά κυριότητα στην Κοινό¬ 
τητα, το υπ’ αριθ. 85 κοινόχρηστο οικόπεδο. 

7. Το υπ’ αριθ. 120209/9.3.87 έγγραφο του Υπουργείου Γεωρ¬ 
γίας, από το οποίο προκύπτει ότι δεν υπάρχει αντίρρηση, για την 
ανωτέρω μεταβίβαση. 

8. Τα κτηματολογικά στοιχεία, της οριστικής διανομής και ρυμοτο¬ 
μίας, του συνοικισμού Αλιστράτης, έτους 1971, αποφασίζουμε: 

Μεταβιβάζουμε στην Κοινότητα Αλιστράτης κατά πλήρη νομή και 
κυριότητα, χωρίς την υποχρέωση καταβολής τιμήματος ή άλλης απο- 
ζημιώσεως, το υπ’ αριθ. 85 κοινόχρηστο οικόπεδο, Ο.Τ.9, εκτάσεως 
280 τ.μ. του συνοικισμού Αλιστράτης. 

Σέρρες, 24 Μαρτίου 1987 

Με εντολή Νομάρχη 
Ο Διευθυντής Γεωργίας 
ΒΔ. ΖΑΡΑΦΙΔΗΣ 

Αριθ. 38 (18) 

Σύσταση προσωρινής θέσης Λογιστή στο ΚΑΦ Λιμένος και Ξηράς 
Μεσολλογίου. 

Ο ΠΡΟΕΔΡΟΣ ΤΟΤ ΚΑΦ 
ΛΙΜΕΝΟΣ ΚΑΙ ΞΗΡΑΣ ΜΕΣΟΛΟΓΓΙΟΥ 
Με την 75/31.10.86 Πράξη του Προέδρου της ΔΕ/ΚΑΦ/ Λιμένος 
και Ξηράς Μεσολογγίου, συστήνεται στο ΚΑΦ προσωρινή θέση Λογι¬ 
στή με σχέση εργασίας ιδιωτικού δικαίου αόριστου χρόνου περιορισμέ¬ 
νης απασχόλησης τεσσάρων (4) ωρών εργασίας την ημέρα. (Αριθ. εγγ. 
αποφ. Υπουργού Εργασίας 100195/9.3.87). 

Ι.Π. Μεσολογγίου, 24 Μαρτίου 1987 
Ο Πρόεδρος 

Ανθ/ρχος Λ. Σ. ΜΙΧΑΛΗΣ ΣΚΥΛΑΚΑΚΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 


(19) 

Στη ΔΙΛΑΠ/Γ/1596/85 απόφαση της Υπουργού Πολιτισμού που 
δημοσιεύτηκε στο ΦΕΚ 104/27.2.87 (τ.Β') και αφορά «χαρακτηρι¬ 
σμό ως έργου τέχνης της οικίας ιδιοκτησίας Γεωργίου Βαρβερόπουλου 
στην Αγία Κυριακή Ζαγοράς», επιφέρετάί η κατωτέρω διόρθωση: 

Στη σελίδα 947, στήλη 2, στίχο 28 από το εσφαλμένο «Πολυμέρε» 
γράφεται στο ορθό «Πολυμέρη» και στο στίχο 29 από το εσφαλμένο 
«Βερβεροπούλου» γράφεται στο ορθό «Βαρβεροπούλου». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


